जनपद हरदोई के संडीला में मैग्सेसे एवॉर्ड विजेता डॉ० संदीप पांडेय औद्योगिक क्षेत्र में स्थित वरुण वेवरेज पेप्सीको प्लांट के गेट पर अपने कार्यकर्ताओं के साथ एक दिवसीय धरना किया। प्राइम टीवी के संवादाता से डॉ संदीप पाण्डेय ने बताया की हमारे देश की जनता इस शीतल पेय का अधिक प्रयोग करते है और इसमें कैमिकल का उपयोग होता है जो कई प्रकार के कैंसर, हार्ट्-अटैक व डायबिटीज जैसी कई अन्य गम्भीर बीमारी हो सकती है। यही नही प्रत्येक स्थान से ये कम्पनियां रोज़ाना 5 से 15 लाख लीटर पानी जमीन के नीचे से निकाल रहे हैं। जिससे हमारा भूगर्भ जल स्तर बहुत तेजी से नीचे जा रहा है। जिससे आम जनता व किसानों को जल के संकट का सामना करना पडता है। जबकि 1 लीटर शीतल पेय बनाने के लिए 2.5 से 3 लीटर पानी लगता है जो पानी की बर्बादी है। भारत में Pepsi के 5 बड़े बाजारों में से एक है यह कंपनी इन वादों के साथ आई थी कि 50000 लोगों को रोजगार देगी 74 प्रतिशत निवेश खाद व कृषि प्रसंस्करण उद्योग में करेगी 50% उत्पादन निर्यात करेगी वह कृषि अनुसंधान केंद्र खोलेगी जिनको इसमें पूरा नहीं किया।